b'\n_START_ARTICLE_\nSkaun bygdamuseum\n_START_PARAGRAPH_\nSkaun bygdamuseum er et bygdemuseum i Skaun kommune i Tr\xc3\xb8ndelag. Det best\xc3\xa5r av tre hoveddeler; et bygdetun p\xc3\xa5 Skreddarhaugen ved Husaby, ei lokalhistorisk utstilling p\xc3\xa5 Venn flerbrukshus og skolemuseet R\xc3\xa5bygda gamle skole. Det er organisert som en egen frivillig organisasjon.\n_START_SECTION_\nSkreddarhaugen\n_START_PARAGRAPH_\nRundt tunet p\xc3\xa5 Skreddarhaugen er det fem bygninger; hovedbygninga Svenstu, en l\xc3\xa5ve, et spr\xc3\xb8ytehus og stabburene Dalsburet og Motzfeldtburet (ogs\xc3\xa5 kalt Mosburet). Her finnes ca. 800 gjenstander fra hverdagslivet p\xc3\xa5 en liten g\xc3\xa5rd eller husmannsplass. I andreetasjen er det s\xc3\xa6rlig mange gjenstander knyttet til skomakeryrket.\n_START_SECTION_\nLokalhistorisk utstilling\n_START_PARAGRAPH_\nDen lokalhistriske utstillinga er i kjelleren p\xc3\xa5 flerbrukshuset p\xc3\xa5 Venn. Her er det blant annet informasjonsplakater om historia til Skaun kommune, s\xc3\xa6rlig om mellomalderen, og mange gjenstander for lintilverking.\n_START_SECTION_\nSkolemuseet\n_START_PARAGRAPH_\nSkolemuseet er lokalisert p\xc3\xa5 R\xc3\xa5bygda gamle skole fra 1878. Dette er en skole som er nedlagt.'